Diari Oficial de la Generalitat Valenciana


Sumari del DOGV 9873, del 18-06-2024 (2024/5746)

Extracte de la Resolució de 6 de juny de 2024, de la Conselleria d'Educació, Universitats i Ocupació, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2024.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/5746


Data del document
:   06-06-2024

Organisme emissor
:   Conselleria d'Educació, Universitats i Ocupació

Tipus de document
:   Extracte

Anàlisi jurídica

 Descriptors 

:   * Conselleria d'Educació, Universitats i Ocupació

Extracte de la Resolució de 6 de juny de 2024, de la Conselleria d'Educació, Universitats i Ocupació, per la qual es convoquen subvencions per al foment del valencià i el multilingüisme en l'àmbit musical per a l'exercici pressupostari de 2024. [2024/5746]  
BDNS (identif.): 768193.  
  
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/768193)  
  
Primer. Entitats beneficiàries  
Poden optar a les ajudes les persones físiques i jurídiques privades que duguen a terme activitats de creació, de producció i de difusió d'activitats musicals que fomenten el multilingüisme i, especialment, les activitats fetes en valencià.  
  
Segon. Objecte  
Les ajudes van dirigides a fomentar la producció i realització d'activitats musicals per al foment del valencià i el multilingüisme durant l'exercici pressupostari de 2024.  
  
Tercer. Bases reguladores  
L'Orde 22/2017, de 7 de juny, de la Conselleria d'Educació, Investigació, Cultura i Esport (DOGV 8064, 16.06.2017), va aprovar les bases reguladores per a la concessió de les subvencions per al foment del valencià i el multilingüisme en l'àmbit musical. L'Orde 58/2022, de 29 de setembre, de la Conselleria d'Educació, Cultura i Esport, per la qual es modifica parcialment l'Orde 22/2017, de 7 de juny, de la Conselleria d'Educació, Investigació, Cultura i Esport, pel que fa a les obligacions de publicitat i al termini de presentació de la documentació justificativa (DOGV 9441, 04.10.2022).  
  
Quart. Quantia  
L'import global màxim que podrà assignar-se en concepte de subvenció per a esta convocatòria serà de 750.000 euros.  
Modalitats i import que s'assigna a cada una:  
Per a la modalitat A: festivals, 350.000 euros.  
Per a la modalitat B: concerts, 200.000 euros.  
Per a la modalitat C: gravació de música, 200.000 euros.  
  
Quint. Termini de sol·licitud  
El termini de presentació de sol·licituds és de deu dies hàbils, a comptar de l'endemà de la publicació d'esta resolució en el Diari Oficial de la Generalitat Valenciana.  
  
València, 6 de juny de 2024.- El director general d'Ordenació Educativa i Política Lingüística (p. d. R 13.04.2022; DOGV 9328, 29.04.2022): Ignacio Martínez Arrúe.